Document ID: 32006D0382

KOMISSION PÄÄTÖS,
tehty 22 päivänä toukokuuta 2006,
Hellenic Register of Shipping -laitokselle myönnetyn määräaikaisen hyväksynnän ulottamisesta koskemaan Maltan tasavaltaa
(tiedoksiannettu numerolla K(2006) 1990)
(Ainoastaan maltankielinen teksti on todistusvoimainen)
(ETA:n kannalta merkityksellinen teksti)
(2006/382/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY (1) ja erityisesti sen 4 artiklan 3 kohdan,
ottaa huomioon 15 päivänä syyskuuta 2004 päivätyn Maltan viranomaisten kirjeen, jossa pyydetään Hellenic Register of Shipping -laitokselle, jäljempänä ’HRS’, direktiivin 94/57/EY 4 artiklan 2 kohdan mukaisesti myönnetyn määräaikaisen hyväksynnän ulottamista koskemaan Maltaa,
sekä katsoo seuraavaa:
(1)
Direktiivin 94/57/EY 4 artiklan 3 kohdassa tarkoitettu määräaikainen hyväksyntä myönnetään luokituslaitoksina tunnetuille laitoksille, jotka täyttävät kaikki vaatimukset lukuun ottamatta direktiivin liitteen jakson A ”Yleiset määräykset” 2 ja 3 kohdassa esitettyjä vaatimuksia. Tällaisen hyväksynnän kesto ja soveltamisala on rajoitettu, jotta kyseinen laitos voisi hankkia lisää kokemusta.
(2)
HRS:lle myönnettiin Kreikan mainitun direktiivin 4 artiklan 3 kohdan mukaisesti pyytämä hyväksyntä komission päätöksellä 2001/890/EY (2). Kyseistä hyväksyntää jatkettiin komission päätöksellä 2005/623/EY (3) kolmeksi vuodeksi 3 päivästä elokuuta 2005 alkaen siten, että jatketun hyväksynnän vaikutukset koskevat ainoastaan Kreikkaa ja Kyprosta.
(3)
Komissio on varmistanut Maltan merenkulkuviranomaisten kanssa, että HRS täyttää kaikki direktiivin 94/57/EY liitteen vaatimukset, lukuun ottamatta kyseisen liitteen jakson A ”Yleiset määräykset” 2 ja 3 kohdassa esitettyjä vaatimuksia. Lisäksi HRS on sitoutunut tavoitteeseen nostaa suoritustasonsa hyväksyttyjen laitosten keskimääräiselle tasolle.
(4)
Tässä päätöksessä säädetyt toimenpiteet ovat direktiivin 94/57/ETY 7 artiklalla perustetun COSS-komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Ulotetaan Hellenic Register of Shipping -laitokselle päätöksellä 2001/890/EY myönnetyn määräaikaisen hyväksynnän vaikutukset koskemaan Maltan tasavaltaa.
2 artikla
Tämä päätös on osoitettu Maltan tasavallalle.
Tehty Brysselissä 22 päivänä toukokuuta 2006.

Labels: 8
18
20